02012O0013 — LV — 29.07.2017 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:

▼B

EIROPAS CENTRĀLĀS BANKAS PAMATNOSTĀDNE

(2012. gada 18. jūlijs)

par TARGET2 vērtspapīriem

(pārstrādāta versija)

(ECB/2012/13)

(2012/473/ES)

I

IEDAĻA

VISPĀRĪGIE NOTEIKUMI

1. pants

Priekšmets un piemērošanas joma

1. T2V balstās uz vienotu tehnisku platformu, kas integrēta centrālo banku reālā laika bruto norēķinu sistēmās. Tas ir pakalpojums, ko Eurosistēma sniedz CVD, ļaujot visā Eiropā neitrāli un bez robežām veikt naudas un vērtspapīru pamatnorēķinus, izmantojot centrālo banku naudas līdzekļus, saskaņā ar piegādes pret samaksu principu.

2. Šī pamatnostādne nosaka T2V iekšējās pārvaldības noteikumus. Tā paredz arī galvenās T2V pazīmes, nosakot T2V Valdes un 4CB funkcijas un pienākumus, un attiecības starp tām specifikāciju noteikšanas, attīstības un darbības posmos. Tā nosaka arī galvenos lēmumus, kas ECB Padomei jāpieņem attiecībā uz T2V. Saistībā ar T2V šī pamatnostādne nosaka arī galvenos principus šādiem jautājumiem: a) finanšu režīms, tiesības un garantijas; b) CVD piekļuves T2V un līgumisko attiecību ar CVD noteikšana; c) valūtu, kas nav euro, kļūšana par atbilstīgām lietošanai T2V; un d) T2V attīstība.

2. pants

Definīcijas

Šajā pamatnostādnē:

1) “centrālais vērtspapīru depozitārijs” (CVD) (central securities depository (CSD)) ir iestāde: a) kas ļauj reģistrēt vērtspapīrus un veikt ar tiem norēķinus dematerializētā veidā, un/vai glabā vai pārvalda vērtspapīrus citu personu vārdā, nodrošinot vai pārvaldot vērtspapīru kontus; b) kas ir vērtspapīru norēķinu sistēmas operators vai nodrošinātājs saskaņā ar 2. panta a) punktu Eiropas Parlamenta un Padomes 1998. gada 19. maija Direktīvā 98/26/EK par norēķinu galīgumu maksājumu un vērtspapīru norēķinu sistēmās ( 1 ), vai – attiecībā uz uzņēmumiem, kas neatrodas Eiropas Ekonomikas zonā (EEZ) – saskaņā ar attiecīgajiem nacionālajiem tiesību aktiem, kas ir līdzvērtīgi Direktīvai 98/26/EK, un/vai ko regulē centrālā banka, un c) ko nacionālie noteikumi un/vai tiesību akti atzīst par CVD un/vai kuras darbību šādā statusā atļāvusi vai regulē kompetentā iestāde;

4) “Eurosistēmas centrālā banka”(Eurosystem central bank) atkarībā no situācijas ir eurozonas NCB vai ECB;

9) “darbības posms”(operational phase) ir laika periods, kas sākas no brīža, kad pirmais CVD ir migrējis uz T2V;

13) “specifikāciju noteikšanas un attīstības posms”(specification and development phase) ir laika posms, kas sākas ar brīdi, kad Padome apstiprina LPD, un beidzas darbības posma uzsākšanas brīdī;

15) “T2V pārmaiņu un versiju vadības procedūra”(T2S Change and Release Management Procedure) ir noteikumu un procedūru kopums, ko piemēro, ja tiek ierosinātas pārmaiņas T2V pakalpojumos;

▼M1

18) “T2V Valde” (T2S Board) ir vadības struktūra, kura izveidota, pamatojoties uz Lēmumu ECB/2012/6, ar uzdevumu izstrādāt priekšlikumus ECB Padomei par būtiskākajiem stratēģiskajiem jautājumiem un pildīt tehniska rakstura uzdevumus saistībā ar T2V un kura darbojas kā viens no īpašajiem TIV formātiem;

▼B

22) “Detalizētās lietotāju darbības specifikācijas” (DLDS) (User detailed functional specifications, (UDFS)) ir sīki izstrādāti funkciju apraksti T2V ārējo datu plūsmu vadībai (no lietojumprogrammas uz lietojumprogrammu). Tās ietver visu informāciju, kas lietotājiem nepieciešama, lai pielāgotu vai izveidotu savu iekšējo informācijas sistēmu ar nolūku to pievienot T2V;

▼M1

25) “Vērtspapīru un nodrošinājuma tirgus infrastruktūru konsultatīvā grupa” (Advisory group on Market Infrastructures for Securities and Collateral) jeb “AMI SeCo” ir konsultatīva struktūra, kuras uzdevums ir sniegt padomus Eurosistēmai par jautājumiem, kas attiecas uz vērtspapīru klīringu un norēķiniem, nodrošinājuma pārvaldību un T2V un kuras pilnvaras publicētas ECB interneta vietnē;